**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 31 /07/2024**

 **Αριθ. Πρωτ. 15183**

**ΑΠΟΣΠΑΣΜΑ**

# Από το πρακτικό της αριθμ. 27ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **289**

**Έγκριση του 4ου Ανακεφαλαιωτικού Πίνακα Εργασιών και 3ου ΠΚΤΜΝΕ του έργου «ΑΝΑΒΑΘΜΙΣΗ ΥΠΟΔΟΜΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ».**

 Στη Λιβαδειά σήμερα 30η Ιουλίου 2024 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 14766/26-07-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

 παρόντα 5 (πέντε) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος

 2. Καφρίτσας Δημήτριος -αν/κο μελ. Κ. Τουμαρά Βασιλείου- (προσήλθε στο 6ο Θ.Η.Δ.)

 3. Αγνιάδης Παναγιώτης

 4. Καλλιαντάσης Χρήστος

 5. Παπαβασιλείου Αικατερίνη(προσήλθε στο 8ο Θ.Η.Δ.)

 6. Μίχας Δημήτριος

 7.Ταγκαλέγκας Ιωάννης (αποχώρησε στο 6ο Θ.Η.Δ.)

 Ο Πρόεδρος της Δημοτικής Επιτροπής εισηγούμενος το 8ο θέμα της ημερήσιας διάταξης έθεσε υπόψη των μελών το υπ΄αριθμ. 14543/24-07-2024 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται:

 ***Α. ΙΣΤΟΡΙΚΟ ΤΟΥ ΕΡΓΟΥ***

***Χαρακτηρίζεται με:***

* *Τον Ν..3852/2010 (ΦΕΚ 87Α’/7-6-2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης»*
* *Τον Ν. 3463/2006: «Κώδικας Δήμων και Κοινοτήτων»*
* *Τις υπ΄ αριθμό 7 & 8/2021 αποφάσεις της Εκτελεστικής Επιτροπής κατάρτισης Τεχνικού Προγράμματος εκτελεστέων έργων έτους 2022*
* *Την υπ’ αριθμόν 124/2021 (ΑΔΑ: ΨΙΩΨΩΛΗ-ΨΚΒ) Απόφαση του Δημοτικού Συμβουλίου του Δήμου Λεβαδέων με την οποία εγκρίθηκε το Τεχνικό πρόγραμμα εκτελεστέων έργων έτους 2022 και επικυρώθηκε με την υπ΄ αριθ. πρωτ. 268302/16.12.2021(ΑΔΑ: ΨΛΖΣΟΡ10-815) απόφαση του Συντονιστή Αποκεντρωμένης Διοίκησης Θεσσαλίας - Στερεάς Ελλάδας*
* *Την υπ’ αριθμόν 127/2021 (ΑΔΑ: 6ΖΓΧΩΛΗ-ΔΝΥ) Απόφαση του Δημοτικού Συμβουλίου του Δήμου Λεβαδέων με την οποία ψηφίσθηκε και εγκρίθηκε ο Προϋπολογισμός του Δήμου Λεβαδέων έτους 2022 και επικυρώθηκε με την υπ’ αριθμό πρωτ.: 3021/07-01-2022 (ΑΔΑ: Ψ4Σ9ΟΡ10-ΝΟ7) απόφαση του Συντονιστή Αποκεντρωμένης Διοίκησης Θεσσαλίας - Στερεάς Ελλάδας.*
* *Την υπ΄ αριθμό 25/2022 (ΑΔΑ: Ψ920ΩΛΗ-5ΕΝ ) απόφαση του Δημοτικού Συμβουλίου με την οποία εγκρίθηκε η υποχρεωτική αναμόρφωση του Προϋπολογισμού έτους 2022*
* *Την υπ΄ αριθμό 81/2020 Τεχνική Μελέτη του έργου «Αναβάθμιση υποδομών αθλητικών εγκαταστάσεων» προϋπολογισμού 985.000,00€ (συμπεριλαμβανομένου του ΦΠΑ) την οποία συνέταξε η Τεχνική Υπηρεσία του Δήμου Λεβαδέων*
* *Την υπ΄ αριθμό 283/2020 (ΑΔΑ: 6ΔΕ8ΩΛΗ-Η3Γ) απόφαση της Οικονομικής Επιτροπής περί αποδοχής της 81/2020 Τεχνικής Μελέτης του έργου «Αναβάθμιση υποδομών αθλητικών εγκαταστάσεων» προϋπολογισμού 985.000,00€ (συμπεριλαμβανομένου του ΦΠΑ)*
* *Τον Κ.Α. 61/7326.005 με τίτλο «Αναβάθμιση Υποδομών Αθλητικών Εγκαταστάσεων» με* *πιστώσεις από Π.Δ.Ε. (ΣΑΕ055) με Κωδικό Ενάριθμο 2017ΣΕ05500010 και από υπόλοιπα ΚΑΠ ΕΠΕΝΔΥΣΕΩΝ* *του Προϋπολογισμού εσόδων – εξόδων του Δήμου Λεβαδέων Οικονομικού έτους 202**2*
* *Τις διατάξεις του Ν. 4412/2016 ( Φ.Ε.Κ. 147Α΄/08.08.2016) «Δημόσιες Συμβάσεις Έργων, Προμηθειών και Υπηρεσιών (Προσαρμογή στις Οδηγίες 2014/24/ΕΕ και 2014/25/ΕΕ» (Α΄ 147)»**.*
* *Τις διατάξεις του άρθρου 59 του Ν. 4278/2014 (ΦΕΚ Α΄157/4-8-2014) «Άρση περιορισμών συμμετοχής εργοληπτικών επιχειρήσεων σε δημόσια έργα».*
* *Τις διατάξεις της παρ.2 του άρθρου 1 του Ν. 4250/2014 (ΦΕΚ Α΄ 74/26.03.2014) «Διοικητικές Απλουστεύσεις, Καταργήσεις, Συγχωνεύσεις Νομικών Προσώπων και Υπηρεσιών του Δημόσιου Τομέα- Τροποποίηση Διατάξεων του Π.Δ. 318/1992 (Α΄161) και λοιπές ρυθμίσεις και ειδικότερα το άρθρο 1 αυτού …»*
* *Τις διατάξεις του Ν.3548/2007 (ΦΕΚ Α΄ 68) «Καταχώρηση δημοσιεύσεων των φορέων του Δημοσίου στο Νομαρχιακό και Τοπικό Τύπο και άλλες διατάξεις».*
* *Τον Ν. 3861/2010 (Α΄112) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο ''Πρόγραμμα Διαύγεια'' και άλλες διατάξεις»*
* *Τον Ν. 4129/2013 (Α΄52) «Κύρωση του Κώδικα Νόμων για το Ελεγκτικό Συνέδριο»*
* *Τον Ν. 4013/2011 (Α΄204) «Σύσταση Ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημόσιων Συμβάσεων»*
* *Το άρθρο 47 του Ν. 4472/2017 (ΦΕΚ 74/19.05.2017 τεύχος Α΄) “Συνταξιοδοτικές διατάξεις και τροποποίηση διατάξεων του Ν. 4387/2016 [....] και λοιπές διατάξεις.*
* *Tην υπ΄ αριθμό 57654/22.05.2017 Απόφαση του Υπουργού Οικονομίας και Ανάπτυξης με θέμα: “Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) όπως δημοσιεύθηκε στο ΦΕΚ 1781 Β΄ /23.05.2017.*
* *Το υπ΄ αριθμό 3005/03.06.2019 έγγραφο της ΕΑΑΔΗΣΥ περί επικαιροποιημένων τευχών διακηρύξεων σύμφωνα με τις διατάξεις των άρθρων 43 και 44 του Ν. 4605/2019, 33 του Ν. 4608/2019 και 56 του Ν. 4609/2019 για την σύναψη δημόσιων συμβάσεων έργου άνω και κάτω των ορίων του Ν. 4412/2016 (Α΄147), με κριτήριο ανάθεσης την πλέον συμφέρουσα από οικονομική άποψη προσφορά με βάση την τιμή, σύμφωνα με τις διατάξεις του Ν. 4412/2016 όπως αυτή ισχύει με τις τροποποιήσεις μετά την 1.10.2018.*
* *Την υπ΄ αριθμό 117384/26-10-2017 ΚΥΑ (Β΄3821) «ρυθμίσεις τεχνικών ζητημάτων που αφορούν την ανάθεση των δημοσίων συμβάσεων έργων, μελετών και παροχής τεχνικών και λοιπών συναφών και λοιπών συναφών επιστημονικών υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημόσιων Συμβάσεων (Ε.Σ.Η.ΔΗ.Σ).*
* *Το άρθρο 39 του Ν. 4488/2017 (Α΄137) και το άρθρο 107 του Ν. 4497/2017 (Α΄171) με τα οποία τροποποιήθηκε ο Ν.4412/2016.*
* *Το Ν. 2690/1999 (Α' 45) “Κύρωση του Κώδικα ∆ιοικητικής ∆ιαδικασίας και άλλες διατάξεις”*
* *Το Π.Δ. 80/2016 (ΦΕΚ 145 Α΄/05-08-2016) «Ανάληψη υποχρεώσεων από τους διατάκτες»*
* *Το Π.Δ. 28/2015 (Α' 34) “Κωδικοποίηση διατάξεων για την πρόσβαση σε δημόσια έγγραφα και στοιχεία*
* *Το υπ’ αριθμόν 23165/23.11.2020 Πρωτογενές Αίτημα για το έργο «Αναβάθμιση Υποδομών Αθλητικών Εγκαταστάσεων» το οποίο καταχωρήθηκε στο ΚΗΜΔΗΣ με το κωδικό 20REQ007744744 2020-12-01*
* *Την υπ΄ αριθμό 241/31.01.2022 (ΑΔΑ: Ψ0ΞΦΩΛΗ-Τ4Ε) απόφαση ανάληψης υποχρέωσης για το οικονομικό έτος 2022 πολυετούς δαπάνης .*
* *Την υπ΄ αριθμό 324/2020 απόφαση της Οικονομικής Επιτροπής περί έγκρισης διενέργειας ηλεκτρονικού διαγωνισμού και κατάρτιση όρων διακήρυξης σύναψης Δημόσιας Σύμβασης του έργου.*
* *Την διακήρυξη του έργου η οποία αναρτήθηκε στο ΚΗΜΔΗΣ με κωδικό 20PROC007867664 2020-12-17.*
* *Την υπ΄ αριθμό 24724/16-12-2020 (ΑΔΑ: ΨΒ01ΩΛΗ-9Ψ8) περίληψη προκήρυξης του έργου η οποία αναρτήθηκε στην ιστοσελίδα του Δήμου Λεβαδέων και δημοσιεύτηκε στις εφημερίδες ΔΙΑΒΗΜΑ, ΣΚΥΤΑΛΗ και ΜΑΝΙΦΕΣΤΟ*
* *Την υπ΄ αριθμό 355/2020 (ΑΔΑ: 6ΩΔΒΩΛΗ-8ΘΣ) απόφαση της Οικονομικής Επιτροπής συγκρότησης της Επιτροπής διαγωνισμού*
* *Την υπ΄ αριθμό 242/2021 (ΑΔΑ 64ΛΙΩΛΗ-Γ0Θ) απόφαση της Οικονομικής Επιτροπής περί της κατακύρωσης του διαγωνισμού στον Οικονομικό Φορέα με την επωνυμία «MA CON STRUCTION ΤΕΧΝΙΚΗ ΑΝΑΠΤΥΞΙΑΚΗ ΕΜΠΟΡΙΚΗ ΑΝΩΝΥΜΗ ΕΤΑΙΡΕΙΑ» με μέση τεκμαρτή έκπτωση 47,11% επί των τιμών του τιμολογίου της μελέτης*
* *Το υπ΄ αριθμό πρωτ. 203396/01.10.2021 (ΑΔΑ: Ω1ΝΖΟΡ10-ΝΤ8) Έγγραφο της Αποκεντρωμένης Διοίκησης Θεσσαλίας – Στερεάς Ελλάδας περί ελέγχου νομιμότητας της υπ΄ αριθμό 242/2021 απόφασης της Οικονομικής Επιτροπής.*
* *Την υπ΄ αριθμό 25/2021 πράξη του Ελεγκτικού Συνεδρίου περί Προσυμβατικού Ελέγχου υπογραφής σύμβασης.*
* *Την υπ αριθμό 19802/19.10.2021 πρόσκληση της Αναθέτουσας Αρχής προς τον Οικονομικό Φορέα «MA CON STRUCTION ΤΕΧΝΙΚΗ ΑΝΑΠΤΥΞΙΑΚΗ ΕΜΠΟΡΙΚΗ ΑΝΩΝΥΜΗ ΕΤΑΙΡΕΙΑ» υποβολής Δήλωσης Οψιγενών Μεταβολών μέσω του ΕΣΗΔΗΣ.*
* *Το υπ΄ αριθμό 21541/16.11.2021 έγγραφο της Αναθέτουσας Αρχής περί παράτασης ισχύος της προσφοράς του οικονομικού φορέα «MA CON STRUCTION ΤΕΧΝΙΚΗ ΑΝΑΠΤΥΞΙΑΚΗ ΕΜΠΟΡΙΚΗ ΑΝΩΝΥΜΗ ΕΤΑΙΡΕΙΑ»*
* *Το υπ΄ αριθμό 701/30.11.2021 έγγραφό του Οικονομικού Φορέα σύμφωνα με το οποίο δεν επιθυμεί την υπογραφή της Σύμβασης επειδή έχει παρέλθει ο χρόνος ισχύος της προσφοράς του.*
* *Το υπ΄ αριθμό 22868/07.12.2021 έγγραφο της Αναθέτουσας Αρχής προς όλους τους υπόλοιπους συμμετέχοντες περί παράτασης ισχύος της προσφοράς τους.*
* *Το υπ΄ αριθμό 25804/10-12-2021-e έγγραφο του ΤΜΕΔΕ περί παράτασης της υπ΄ αριθμ e-100237/20.01.2021 εγγυητικής επιστολής συμμετοχής ποσού 15.887,00€ που εκδόθηκε υπέρ της «Γ.Σ ΠΑΠΑΘΑΝΑΣΙΟΥ & ΣΙΑ Ε.Ε.» προς τον Δήμο Λεβαδέων για το έργο «ΑΝΑΒΑΘΜΙΣΗ ΥΠΟΔΟΜΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ*
* *Την υπ αριθμό 379/2021 (ΑΔΑ: ΩΣΔΒΩΛΗ-ΘΝΖ) απόφαση της οικονομικής επιτροπής ανάκλησης της 242/2021 (ΑΔΑ 64ΛΙΩΛΗ-Γ0Θ) απόφαση της Οικονομικής Επιτροπής περί της κατακύρωσης του διαγωνισμού στον Οικονομικό Φορέα με την επωνυμία «MA CON STRUCTION ΤΕΧΝΙΚΗ ΑΝΑΠΤΥΞΙΑΚΗ ΕΜΠΟΡΙΚΗ ΑΝΩΝΥΜΗ ΕΤΑΙΡΕΙΑ»*
* *Την υπ αριθμό 1594/31.01.2022 πρόσκληση της αναθέτουσας αρχής προς τον οικονομικό φορέα «Γ.Σ ΠΑΠΑΘΑΝΑΣΙΟΥ & ΣΙΑ Ε.Ε.» μέσω του ΕΣΗΔΗΣ για την υποβολή των δικαιολογητικών του άρθρου 23 της διακήρυξης.*
* *Την υπ αριθμό 70/2022 (ΑΔΑ 6ΒΨΠΩΛΗ-ΛΗΦ) απόφαση της Οικονομικής Επιτροπής κατακύρωσης του αποτελέσματος της διενεργηθείσας Δημοπρασίας, για την ανάδειξη του αναδόχου κατασκευής του έργου της επικεφαλίδας στον οικονομικό φορέα με την επωνυμία «Γ.Σ ΠΑΠΑΘΑΝΑΣΙΟΥ & ΣΙΑ Ε.Ε.» με μέση τεκμαρτή έκπτωση 28,04% επί των τιμών του τιμολογίου και ποσό κατά την προσφορά 572.557,57€ χωρίς ΦΠΑ.*
* *Τη υπ΄ αριθμό 4887/24.03.2022 κοινοποίηση προς τους συμμετέχοντες στον διαγωνισμό της 70/2022 (ΑΔΑ 6ΒΨΠΩΛΗ-ΛΗΦ) απόφασης της Οικονομικής Επιτροπής κατακύρωσης του αποτελέσματος της διενεργηθείσας Δημοπρασίας,*
* *Το υπ΄ αριθμό πρωτ.62524/06.04.2022 (ΑΔΑ: Ψ4ΟΨΟΡ10-ΤΔΚ) Έγγραφο του Συντονιστή της Αποκεντρωμένης Διοίκησης Θεσσαλίας - Στερεάς Ελλάδας περί ελέγχου νομιμότητας της υπ΄ αριθμό 70/2022 (ΑΔΑ 6ΒΨΠΩΛΗ-ΛΗΦ) απόφασης της Οικονομικής Επιτροπής.*
* *Το από 10-05-2022 Πρακτικό IV της Επιτροπής Διαγωνισμού «ελέγχου υπεύθυνης δήλωσης περί οψιγενών μεταβολών» του έργου*
* *Την υπ΄ αριθμό 7798/13.05.2022 πρόσκληση της Αναθέτουσας Αρχής, προς τον Οικονομικό Φορέα «Γ.Σ ΠΑΠΑΘΑΝΑΣΙΟΥ & ΣΙΑ Ε.Ε.» για την υπογραφή σύμβασης*
* *Την υπ΄ αριθμό e-147055/23.05.2022 Eγγυητική Eπιστολή καλής εκτέλεσης του Τ.Μ.Ε.Δ.Ε. ποσού 28.627,88 ευρώ*
* *Την υπ΄ αριθμό V/134379/25.05.2022 Βεβαίωση Εγκυρότητας της υπ΄ αριθμό e-147055/23.05.2022 Εγγυητικής Επιστολής καλής εκτέλεσης του ΤΜΕΔΕ.*
* *Την υπ αριθμό 290/03-10-22 (ΑΔΑ: ΩΝΑΟΩΛΗ-1ΙΩ) απόφαση της Οικονομικής Επιτροπής περί έγκρισης του 1ου ΑΠΕ του εν λόγω έργου.*
* *Την υπ αριθμό 199/13-09-23 (ΑΔΑ: 66ΡΠΩΛΗ-ΩΧΗ) απόφαση Δημοτικού Συμβουλίου περί έγκρισης του 2ου ΑΠΕ και 1ου ΠΚΤΜΝΕ του εν λόγω έργου.*
* *Την υπ αριθμό 100/02-04-24 (ΑΔΑ: 9Ε5ΨΩΛΗ-7ΓΠ) απόφαση Δημοτικού Συμβουλίου περί έγκρισης του 3ου ΑΠΕ και 2ου ΠΚΤΜΝΕ του εν λόγω έργου.*
* *Το από 30-07-24 5ο πρακτικό θέμα 2ο του Τεχνικού Συμβουλίου Δημοσίων Έργων εγκρίθηκε ο 4ος ΑΠΕ και η 1η συμπληρωματική σύμβαση ήσσονος σημασίας του έργου.*

***Β. ΠΕΡΙΓΡΑΦΗ ΤΟΥ ΕΡΓΟΥ***

 *Οι παρεμβάσεις της εν λόγω μελέτης αφορούν το σύνολο των αθλητικών εγκαταστάσεων του Καλλικρατικού Δήμου με προτεραιότητα εκείνες που είναι προαπαιτούμενες για την έκδοση αδείας λειτουργίας.*

*Οι παρεμβάσεις στοχεύουν κυρίως :*

*Α )Την ασφάλεια των χρηστών*

*Β )Την αδειοδότησή τους*

*Οι παρεμβάσεις που αφορούν οικοδομικές εργασίες, θα πραγματοποιηθούν στις κάτωθι αθλητικές εγκαταστάσεις:*

***1.Κολυμβητήριο Λιβαδειάς***

*Οι κύριες εργασίες που θα πραγματοποιηθούν είναι:*

* *Καθαιρέσεις περιφράξεων και συρματοπλέγματος πλακιδίων και πλακοστρώσεων, μαρμάρινων βαθμίδων, ξύλινων και σιδηρών κατασκευών από σκυρόδεμα.*
* *Τοποθετήσεις πλακιδίων τοίχων και δαπέδου, περιφράξεων, βαθμίδων πισίνας, ειδών υγιεινής.*
* *Δημιουργία WC AμΕΑ*
* *Εργασίες για την επαναλειτουργία της πισίνας νηπίων.*

***2. Κλειστό γυμναστήριο***

*Οι κύριες εργασίες που θα πραγματοποιηθούν είναι:*

* *Τοποθετήσεις υαλοπινάκων ασφαλείας, αθλητικού εξοπλισμού, τοποθέτηση σιδηροσωλήνα.*
* *Στο βόρειο τμήμα χωματουργικές και τεχνικές εργασίες προστασίας καθίζησης.*
* *Αποξήλωση και επανατοποθέτηση μπασκετών στον εξωτερικό ανατολικό χώρο.*

***3. Γήπεδα μπάσκετ-τέννις στο Κάστρο***

*Οι κύριες εργασίες που θα πραγματοποιηθούν είναι:*

* *Καθαιρέσεις τμήματος περιφράξεων και συρματοπλέγματος, και τοποθέτηση νέων διχτυών ανάσχεσης στα τμήματα που θα υποδείξει η Υπηρεσία, καθώς και νέων θυρών.*
* *Αποξήλωση μπασκετών και τοποθέτηση νέων.*
* *Διάστρωση και των 2 γηπέδων (τέννις και μπάσκετ) με ελαστικό συνθετικό τάπητα.*
* *Εργασίες ηλεκτροφωτισμού.*

***4. Γήπεδο μπάσκετ Καλαμκανού***

*Οι κύριες εργασίες που θα πραγματοποιηθούν είναι:*

* *Καθαιρέσεις τμήματος περιφράξεων και συρματοπλέγματος, και τοποθέτηση νέων διχτυών ανάσχεσης στα τμήματα που θα υποδείξει η Υπηρεσία, καθώς και νέων θυρών.*
* *Αποξήλωση μπασκετών και τοποθέτηση νέων.*
* *Διάστρωση με ισοπεδωτική άσφαλτο για την ορθή απορροή των ομβρίων και εν συνεχεία με ελαστικό συνθετικό τάπητα.*
* *Εργασίες ηλεκτροφωτισμού.*

***5. Γήπεδο ποδοσφαίρου Δαύλειας***

*Οι κύριες εργασίες που θα πραγματοποιηθούν είναι:*

* *Εργασίες στην υπάρχουσα εξέδρα και δημιουργία ασφαλούς διαφυγής*
* *Αποξήλωση και επανατοποθέτηση φωτιστικού πυλώνα σε θέση που θα υποδείξει η Υπηρεσία*
* *Τοποθέτηση διχτυών ανάσχεσης.*

***6. Γήπεδο μπάσκετ Αγίας Τριάδας (χώρος πνευματικού κέντρου)***

*Οι κύριες εργασίες που θα πραγματοποιηθούν είναι:*

* *Κατασκευή περίγφραξης και κιγκλιδωμάτων απλού σχεδίου,*
* *Αποξήλωση και τοποθέτηση δύο νέων μπασκετών*
* *Κατασκευή ισοπεδωτικής στρώσης ασφάλτου.*

***7. Γήπεδο μπάσκετ Κορώνειας***

*Οι κύριες εργασίες που θα πραγματοποιηθούν είναι:*

* *Κατασκευή περίφραξης καθώς κι αποξήλωση και τοποθέτηση δύο νέων μπασκετών.*

***8. Γήπεδο ποδοσφαίρου Αγίου Γεωργίου***

*Οι κύριες εργασίες που θα πραγματοποιηθούν είναι:*

* *Εργασίες ανακατασκευής χλοοτάπητα*

***9. Γήπεδο ποδοσφαίρου 5Χ5 στο Παρόρι***

*Οι κύριες εργασίες που θα πραγματοποιηθούν είναι:*

* *Εργασίες συντήρησης συνθετικού χλοοτάπητα με κόκκους καουτσούκ και χαλαζιακής άμμου.*
* *Αντικατάσταση κατεστραμμένων τμημάτων συνθετικού χλοοτάπητα*

***10. Γήπεδο ποδοσφαίρου Κυριακίου***

*Οι κύριες εργασίες που θα πραγματοποιηθούν είναι:*

* *Τοποθέτηση διχτυών εκτόνωσης και ανάσχεσης*
* *Αντικατάσταση τμημάτων φυσικού χλοοτάπητα.*

***11. Γήπεδο ποδοσφαίρου Αγίας Άννας***

*Οι κύριες εργασίες που θα πραγματοποιηθούν είναι:*

* *Τοποθέτηση διχτυών εκτόνωσης και ανάσχεσης*

***12. Δημοτικό στάδιο Λιβαδειάς***

*Οι κύριες εργασίες που θα πραγματοποιηθούν είναι:*

* *Καθαίρεση σαθρής τσιμεντοκονίας δαπέδου.*
* *Αμμοβολή μεταλλικής κατασκευής*

*Οι παρεμβάσεις που αφορούν Η/Μ εργασίες θα πραγματοποιηθούν στις κάτωθι αθλητικές εγκαταστάσεις:*

1. ***Γήπεδο ποδοσφαίρου Ζαγαρά***

*Οι κύριες εργασίες που θα πραγματοποιηθούν είναι:*

* *Θα κατασκευαστεί περιμετρικά του αγωνιστικού χώρου δίκτυο πυρόσβεσης.*
* *Οι προβλεπόμενες υδραυλικές εργασίες αφορούν αντικατάσταση κατεστραμμένων υδραυλικών υποδοχέων, κατασκευή συλλεκτών διανομής ζεστού κρύου, τοποθέτηση δύο ηλιακών συστημάτων 300 λ (ZNX)*
* *Θα αποπερατωθεί η ηλεκτρική εγκατάσταση με ταυτόχρονη ενίσχυση της γείωσης με πρόσθεση ηλεκτροδίου γείωσης και τοποθέτηση γενικού πίνακα χαμηλής τάσης με διακοπτικό υλικό.*
* *Επί του κτιρίου των αποδυτηρίων θα κατασκευαστεί κλωβός Faraday ενώ παράλληλα θα τοποθετηθεί αλεξικέραυνο ιστού για την αντικεραυνική κάλυψη και του αγωνιστικού χώρου.*
1. ***Γήπεδο ποδοσφαίρου Αγίας Άννας***

*Οι κύριες εργασίες που θα πραγματοποιηθούν είναι:*

* *Θα κατασκευαστεί περιμετρικά του αγωνιστικού χώρου δίκτυο πυρόσβεσης.*
* *Στους χώρους των αποδυτηρίων θα τοποθετηθούν φωτιστικά ασφαλείας τεχνολογίας LED.*
* *Θα τοποθετηθούν 2 ηλιακά συστήματα 300λ (ΖΝΧ)*
* *Θα γίνει επανέλεγχος της ηλεκτρικής εγκατάστασης με ταυτόχρονη αντικατάσταση διακοπτών φωτισμού και διακοπτικού υλικού και θα τοποθετηθεί αλεξικέραυνο ιστού για την αντικεραυνική κάλυψη της εγκατάστασης.*
* *Θα εγκατασταθούν 2 κλιματιστικές μονάδες διαιρούμενου τύπου για την κάλυψη των αναγκών θέρμανσης και ψύξης των αποδυτηρίων.*
* *Επί του κτιρίου των αποδυτηρίων θα κατασκευαστεί κλωβός Faraday ενώ παράλληλα θα τοποθετηθεί αλεξικέραυνο ιστού για την αντικεραυνική κάλυψη και του αγωνιστικού χώρου.*

***3. Γήπεδο ποδοσφαίρου Αγίου Γεωργίου***

*Οι κύριες εργασίες που θα πραγματοποιηθούν είναι:*

* *Θα εγκατασταθούν ενεργά μέτρα πυροπροστασίας*
* *Επί του κτιρίου των αποδυτηρίων θα κατασκευαστεί κλωβός Faraday ενώ παράλληλα θα τοποθετηθεί αλεξικέραυνο ιστού για την αντικεραυνική κάλυψη και του αγωνιστικού χώρου.*

***4. Γήπεδο ποδοσφαίρου Κυριακίου***

*Οι κύριες εργασίες που θα πραγματοποιηθούν είναι:*

* *Θα εγκατασταθούν ενεργά μέτρα πυροπροστασίας*
* *Στους χώρους των αποδυτηρίων θα τοποθετηθούν φωτιστικά ασφαλείας τεχνολογίας LED*
* *Επί του κτιρίου των αποδυτηρίων θα κατασκευαστεί κλωβός Faraday ενώ παράλληλα θα τοποθετηθεί αλεξικέραυνο ιστού για την αντικεραυνική κάλυψη και του αγωνιστικού χώρου.*

***5. Γήπεδο ποδοσφαίρου Δαύλειας***

*Οι κύριες εργασίες που θα πραγματοποιηθούν είναι:*

* *Θα εγκατασταθούν ενεργά μέτρα πυροπροστασίας*
* *Επί του κτιρίου των αποδυτηρίων θα κατασκευαστεί κλωβός Faraday ενώ παράλληλα θα τοποθετηθεί αλεξικέραυνο ιστού για την αντικεραυνική κάλυψη και του αγωνιστικού χώρου.*

***6. Ανοιχτό κολυμβητήριο Λιβαδειάς***

*Οι κύριες εργασίες που θα πραγματοποιηθούν είναι:*

* *Για την κάλυψη των αναγκών ζεστών νερών χρήσης θα τοποθετηθούν δύο θερμοδοχεία 300λ διπλής ενέργειας τα οποία θα οδηγούνται από Λέβητα συμπύκνωσης μετά καυστήρα 67 KW.*
* *Επίσης, θα κατασκευαστεί νέος συλλέκτης κρύου νερού της εγκατάστασης για διευκόλυνση της πλήρωσης των εγκαταστάσεων με νερό*

***7. Κλειστό γυμναστήριο Λιβαδειάς***

*Οι κύριες εργασίες που θα πραγματοποιηθούν είναι:*

* *Για την κάλυψη των αναγκών ζεστών νερών χρήσης θα τοποθετηθούν 12 τ.μ. επιλεκτικών ηλιακών συλλεκτών στην οροφή του κτιρίου.*

***Γ. ΧΡΗΜΑΤΟΔΟΤΗΣΗ***

*Το έργο χρηματοδοτείται από πιστώσεις του Π.Δ.Ε. σε βάρος της ΣΑΕ 055 και Κωδικό Ενάριθμο 2017ΣΕ05500010 και από Κ.Α.Π. ΕΠΕΝΔΥΣΕΩΝ σε βάρος των πιστώσεων του τακτικού προϋπολογισμού του Δήμου Λεβαδέων του έργου με Κωδικό 61/7326.005.*

*Δ. ΑΙΤΙΟΛΟΓΗΣΗ ΤΟΥ 4ου Α.Π.Ε.*

***Δ. ΑΙΤΙΟΛΟΓΗΣΗ ΤΟΥ 4ου Α.Π.Ε. ΚΑΙ ΤΗΣ 1ης ΣΥΜΠΛΗΡΩΜΑΤΙΚΗΣ ΣΥΜΒΑΣΗΣ ΕΡΓΑΣΙΩΝ***

*Ο παρών 4ος Ανακεφαλαιωτικός Πίνακας Εργασιών (Α.Π.Ε.) συντάχθηκε από την Υπηρεσία μας για να συμπεριλάβει:*

*- τις δαπάνες από τις αυξομειώσεις ορισμένων συμβατικών εργασιών όπως αυτές προέκυψαν από ακριβέστερες επιμετρήσεις & προμετρήσεις της μελέτης με την πρόοδο του έργου και οφείλονται σε απαιτήσεις του έργου οι οποίες κρίνονται απαραίτητες για την αρτιότητα και τη λειτουργικότητά του σε ισοζύγιο με αρχική ως προς τις βασικές εργασίες*

*- την* ***1η Συμπληρωματική Σύμβαση******«ΗΣΣΟΝΟΣ ΣΗΜΑΣΙΑΣ»******η οποία περιλαμβάνει εργασίες οι οποίες κατέστησαν αναγκαίες που αφορούν στις τεχνικές εργασίες προς έκδοση του πιστοποιητικού πυρασφάλειας του κτιρίου του Δημοτικού Σταδίου «Λάμπρου Κατσώνη****» απαραίτητο για τη λειτουργία του και οι οποίες δεν μπορούν τεχνικά και οικονομικά να διαχωριστούν από την κύρια σύμβαση χωρίς να δημιουργούν μείζονα προβλήματα.*

*- Δέκα επτά (17) νέες εργασίες οι οποίες κατέστησαν αναγκαίες ως επείγουσες και απρόβλεπτες πρόσθετες εργασίες, περιλαμβάνονται στο* ***3ο Π.Κ.Τ.Μ.Ν.Ε.*** *και συνοδεύουν την 1η Συμπληρωματική Σύμβαση «ΗΣΣΟΝΟΣ ΣΗΜΑΣΙΑΣ»*

*Με τον προτεινόμενο 4ο ΑΠΕ δεν επέρχονται ουσιώδεις τροποποιήσεις στο έργο, δηλαδή δεν αλλάζει το «βασικό σχέδιο» (φυσικό αντικείμενο) της αρχικής μελέτης, δεν τροποποιούνται οι προδιαγραφές του έργου, ενώ διατηρείται το γενικό περίγραμμα και τα ποιοτικά χαρακτηριστικά του έργου χωρίς να θίγεται η πληρότητα και η λειτουργικότητα του.*

***Κρίνεται απαραίτητη η σύνταξη του παρόντος 4ου Α.Π.Ε. και της 1ης Σ.Σ.Ε. αφού:***

*Οι επιπλέον ποσότητες που προκύπτουν από τις απρόβλεπτες αλλά ωστόσο απαραίτητες εργασίες για την συνέχιση του έργου και περιγράφονται στον προτεινόμενο 4ο Α.Π.Ε. υπερβαίνουν τον αρχικό προϋπολογισμό του έργου.*

*Οι εργασίες που περιλαμβάνονται στην 1η Συμπληρωματική Σύμβαση Έργου δε μπορούν να διαχωριστούν τεχνικά και οικονομικά από την αρχική Σύμβαση, καθώς είναι αναγκαίες για την πληρότητα και τη λειτουργικότητα του έργου.*

*Οι εργασίες αυτές αφορούν:*

***ΒΑΣΙΚΕΣ ΕΡΓΑΣΙΕΣ***

1. *Διάνοιξη οπών, φωλεών, ή ανοιγμάτων σε πλινθοδομές, για οπές επιφανείας άνω των 0,25 m2 και έως 0,50m2 (ΑΤ-1.1)*
2. *Διάνοιξη οπών, φωλεών, ή ανοιγμάτων σε πλινθοδομές, για ανοίγματα επιφανείας άνω των 2,00m2 και έως 2,50m2 (ΑΤ-1.2)*
3. *Αποξήλωση ξύλινων ή σιδηρών κουφωμάτων (ΑΤ-1.3)*
4. *Αποξήλωση κιγκλιδωμάτων για μεταλλικά κιγκλιδώματα (ΑΤ-1.4)*
5. *Αποξηλώσεις τοιχοπετασμάτων για τοιχοπετάσματα με αμφίπλευρη επένδυση γυψοσανίδας (ΑΤ-1.5)*
6. *Σκυροδέματα μικρών έργων για κατασκευές από σκυρόδεμα κατηγορίας C16/20 (ΑΤ-1.6)*
7. *Ξυλότυποι εμφανών σκυροδεμάτων (ΑΤ-1.7)*
8. *Χαλύβδινοι οπλισμοί σκυροδέματος, κατηγορίας B500C. (ΑΤ-1.8)*
9. *Μεταλλικός σκελετός τοιχοπετάσματος (ΑΤ-1.9)*
10. *Θύρες μεταλλικές πυρασφαλείας, ανοιγόμενες, μονόφυλλες χωρίς φεγγίτη, κλάσης πυραντίστασης 60 min (ΑΤ-1.10)*
11. *Θύρες μεταλλικές πυρασφαλείας, ανοιγόμενες, δίφυλλες χωρίς φεγγίτη, κλάσης πυραντίστασης 60 min (ΑΤ-1.11)*
12. *Θύρες σιδηρές απλού σχεδίου από ευθύγραμμες ράβδους (ΑΤ-1.12)*
13. *Σιδηρά κιγκλιδώματα από ράβδους συνήθων διατομών, απλού σχεδίου από ευθύγραμμες ράβδους (ΑΤ-1.13)*
14. *Επιχρίσματα τριπτά - τριβιδιστά με τσιμεντοκονίαμα (ΑΤ-1.14)*
15. *Προετοιμασία επιχρισμένων επιφανειών τοίχων για χρωματισμούς (ΑΤ-1.15)*
16. *Χρωματισμοί επί επιφανειών επιχρισμάτων ή σκυροδέματος με χρώματα υδατικής διασποράς, ακρυλικής, στυρενιοακρυλικής ή πολυβινυλικής βάσεως, με σπατουλάρισμα εσωτερικών επιφανειών με χρήση ακρυλικών χρωμάτων, ακρυλικής ή πολυβινυλικής βάσεως (ΑΤ-1.16)*
17. *Χρωματισμοί επιφανειών γυψοσανίδων με χρώμα υδατικής διασποράς ακρυλικής ή βινυλικής ή στυρενιο-ακρυλικής βάσεως νερού, με σπατουλάρισμα της γυψοσανίδας (ΑΤ-1.17)*
18. *Γυψοσανίδες ανθυγρές και πυράντοχες, επίπεδες, πάχους 12,5mm (ΑΤ-1.18)*
19. *Μεταφορά υλικών με μονότροχο (ΑΤ-1.19)*
20. *Φορτοεκφόρτωση υλικών επί αυτοκινήτου ή σε ζώα, με τα χέρια (ΑΤ-1.20)*
21. *Επάλειψη επιφανειών σκυροδέματος με εποξειδικά υλικά (ΑΤ-1.21)*
22. *Αποκατάσταση τοπικών βλαβών στοιχείων από οπλισμένο σκυρόδεμα οφειλομένων στην διάβρωση του οπλισμού με χρήση επισκευαστικών κονιαμάτων και αναστολέων διάβρωσης (ΑΤ-1.22)*
23. *Κατασκευή πυράντοχης τοιχοποιίας ξηράς δόμησης (ΑΤ-1.23)*
24. *Τοιχοδομές με δομικά στοιχεία τύπου ALFABLOCK ή παρεμφερή, πάχους 15 cm από δομικά στοιχεία 60x25x15 cm (ΑΤ-1.24)*
25. *Φέροντα στοιχεία από σιδηροδοκούς ή κοιλοδοκούς ύψους ή πλευράς έως 160 mm (ΑΤ-1.25)*
26. *Πετάσματα πλαγιοκάλυψης τύπου sandwich (ΑΤ-1.26)*

*Η* ***1η Συμπληρωματική Σύμβαση «ΗΣΣΟΝΟΣ ΣΗΜΑΣΙΑΣ»*** *περιλαμβάνει δέκα επτά (17) νέες εργασίες οι οποίες κατέστησαν αναγκαίες ως επείγουσες και απρόβλεπτες πρόσθετες εργασίες και συνοδεύεται από το 3ο Π.Κ.Τ.Μ.Ν.Ε.*

*Ε. ΝΕΕΣ ΕΡΓΑΣΙΕΣ 3ου Π.Κ.Τ.Μ.Ν.Ε.*

*Με το παρόν 3ο Π.Κ.Τ.Μ.Ν.Ε. του προς έγκριση 4ου Α.Π.Ε., συντάχθηκαν δέκα επτά (17) νέες εργασίες με βάση το Τιμολόγιο μελέτης και την Τιμαριθμική του Γ’ Τριμήνου 2012. Επίσης στις Τιμές των Νέων Εργασιών εφαρμόζεται το ποσοστό έκπτωσης ανά ομάδα και συνολικά το Εργολαβικό όφελος 18%. Οι Νέες Εργασίες που εντάσσονται είναι οι εξής:*

***3ΝΤ1 Διάνοιξη οπών, φωλεών, ή ανοιγμάτων σε πλινθοδομές, για οπές επιφανείας άνω των 0,25 m2 και έως 0,50 m2***

*Κωδικός Αναθεώρησης ΟΙΚ-2261Δ*

*Διάνοιξη οπής, φωλιάς ή διαμόρφωση ανοίγματος (θύρας, παραθύρου κλπ) σε οπτοπλινθοδομές οποιουδήποτε πάχους και τύπου, με ή χωρίς επίχρισμα, σε οποιοδήποτε ύψος και θέση του κτιρίου. Συμπεριλαμβάνονται τα πάσης φύσεως απαιτούμενα ικριώματα ή προσωρινές αντιστηρίξεις, η εργασία μόρφωσης των παρειών της οπής ή των παραστάδων (λαμπάδων) του ανοίγματος και η συσσώρευση των προϊόντων καθαίρεσης στις θέσεις φορτώσεως Για οπές επιφανείας άνω των 0,25 m2 και έως 0,50m2*

***3ΝΤ2 Διάνοιξη οπών, φωλεών, ή ανοιγμάτων σε πλινθοδομές, για ανοίγματα επιφανείας άνω των 2,00 m2 και έως 2,50 m2***

*Κωδικός Αναθεώρησης ΟΙΚ-2264.1Δ*

*Διάνοιξη οπής, φωλιάς ή διαμόρφωση ανοίγματος (θύρας, παραθύρου κλπ) σε οπτοπλινθοδομές οποιουδήποτε πάχους και τύπου, με ή χωρίς επίχρισμα, σε οποιοδήποτε ύψος και θέση του κτιρίου. Συμπεριλαμβάνονται τα πάσης φύσεως απαιτούμενα ικριώματα ή προσωρινές αντιστηρίξεις, η εργασία μόρφωσης των παρειών της οπής ή των παραστάδων (λαμπάδων) του ανοίγματος και η συσσώρευση των προϊόντων καθαίρεσης στις θέσεις φορτώσεως.*

*Για ανοίγματα επιφανείας άνω των 2,00 m2 και έως 2,50 m2*

***3ΝΤ3 Αποξηλώσεις τοιχοπετασμάτων για τοιχοπετάσματα με αμφίπλευρη επένδυση γυψοσανίδας***

*Κωδικός Αναθεώρησης ΟΙΚ-2275*

*Επιμελημένη αποξήλωση ή αποσυναρμολόγηση τοιχοπετασμάτων (σκελετός - υλικό πλήρωσης - επένδυση), συγκέντρωση και αποθήκευση του επαναχρησιμοποιήσιμου υλικού και προώθηση προς φόρτωση των πάσης φύσεως αχρήστων. Οι επιφάνειες επαφής των αφαιρουμένων τοιχοπετασμάτων με τα λοιπά δομικά στοιχεία του κτιρίου θα παραδίδονται καθαρές και λείες και θα είναι πλήρως απαλλαγμένες από προεξέχοντα στοιχεία συνδέσμων και στηριγμάτων. Για τοιχοπετάσματα με αμφίπλευρη επένδυση γυψοσανίδας*

*Τιμή ανά τετραγωνικό μέτρο (m2) μικτής επιφανείας*

***3ΝΤ4 Σκυροδέματα μικρών έργων για κατασκευές από σκυρόδεμα κατηγορίας C16/20***

*Κωδικός Αναθεώρησης ΟΙΚ-3214*

*Παραγωγή σκυροδέματος μικρών έργων επί τόπου, με φορητούς αναμικτήρες σκυροδέματος ή αυτοκινούμενες μπετονιέρες, ποιότητας έως C16/20, σύμφωνα με τις διατάξεις του κανονισμού τεχνολογίας σκυροδέματος (ΚΤΣ), με την διάστρωση και την συμπύκνωση αυτού επί των καλουπιών ή/και λοιπών επιφανειών υποδοχής σκυροδέματος, σύμφωνα με την μελέτη του έργου, χωρίς την δαπάνη κατασκευής των καλουπιών. Περιλαμβάνεται η προμήθεια των υλικών επί τόπου του έργου, η εργασία ανάμιξης, οι πάσης φύσεως πλάγιες μεταφορές και η εργασία διάστρωσης και συμπύκνωσης, σε οποιαδήποτε στάθμη από το δάπεδο εργασίας. Επιμέτρηση ανά κυβικό μέτρο κατασκευασθέντος στοιχείου από σκυρόδεμα, σύμφωνα με τις προβλεπόμενες από την μελέτη διαστάσεις. Ως μικρά έργα θεωρούνται τα έργα με ημερήσια απαίτηση μέχρι 50 m3 σκυροδέματος. Για μεγαλύτερες ποσότητες, η τιμολόγηση γίνεται με τη τιμή του άρθρου 32.02.*

*Για κατασκευές από σκυρόδεμα κατηγορίας C16/20.*

***3ΝΤ5 Ξυλότυποι εμφανών σκυροδεμάτων***

*Κωδικός Αναθεώρησης ΟΙΚ-3841*

*Ξυλότυποι επιπέδων, καμπύλων ή κεκλιμένων εμφανών επιφανειών σκυροδεμάτων, με κόντρα πλακέ τύπου ΒΕΤΟFORM ή πλανισμένες σανίδες σε αρίστη κατάσταση (καινούργια ξυλεία ή ξυλεία με λιγότερες από πέντε χρήσεις), για την επίτευξη του προβλεπόμενου επιφανειακού τελειώματος, σύμφωνα με την μελέτη και την ΕΤΕΠ 01-05-00-00 "Καλούπια εμφανούς (ανεπένδυτου) έγχυτου σκυροδέματος".*

*Συμπεριλαμβάνεται η επάλειψη των ξυλοτύπων με κατάλληλο αντικολλητικό υλικό, η τοποθέτηση πλαστικών παρεμβλημάτων στα δεσίματα του ξυλότυπου και η υδατο-στεγής σφράγιση των αρμών του ξυλότυπου.*

*Το παρόν άρθρο αποκλείει την ταυτόχρονη εφαρμογή του άρθρου ΟΙΚ 38.10 "Πρόσθετη τιμή επεξεργασίας σανιδώματος ξυλοτύπων".*

*Τιμή ανά τετραγωνικό μέτρο (m2) ανεπτυγμένης επιφανείας.*

***3ΝΤ6 Μεταλλικός σκελετός τοιχοπετάσματος***

*Κωδικός Αναθεώρησης ΟΙΚ-6118*

*Κατασκευή μεταλλικού σκελετού για την τοποθέτηση μη φέροντος τοιχοπετάσματος με ή χωρίς ανοίγματα (εκτός ψευδοροφών), σύμφωνα με την μελέτη, σε οποιοδήποτε ύψος από το δάπεδο εργασίας, από απλές στραντζαριστές διατομές γαλβανισμένου μορφοσιδήρου ή διατομές στραντζαριστής λαμαρίνας (στρωτήρες, ορθοστάτες, κλπ), στερεωμένες με γαλβανισμένα εκτονούμενα ή χημικά βύσματα και γενικά μορφοσίδηρος, στρατζαριστές διατομές, βύσματα, σύνδεσμοι και μικροϋλικά καθώς και εργασία πλήρους κατασκευής, τοποθέτησης και στερέωσης.*

*Τιμή ανά χιλιόγραμμο (kg).*

***3ΝΤ7 Θύρες μεταλλικές πυρασφαλείας, ανοιγόμενες, μονόφυλλες χωρίς φεγγίτη, κλάσης πυραντίστασης 60 min***

*Κωδικός Αναθεώρησης ΟΙΚ-6236*

*Προμήθεια και τοποθέτηση μονόφυλλης μεταλλικής ανοιγόμενης θύρας πυρασφαλείας, συνοδευόμενης από πιστοποιητικό κλάσης πυραντίστασης από διαπιστευμένο Φορέα, αποτελούμενης από κάσσα από στραντζαρισμένη λαμαρίνα DKP ελαχίστου πάχους 2,0 mm με διάταξη καπνοστεγανότητας (π.χ. από θερμοδιογκούμενες ταινίες), θυρόφυλλο τύπου sandwich, με εξωτερική επένδυση από λαμαρίνα ψυχρής εξηλάσεως DKP ελάχιστου πάχους 1,5 mm και εσωτερική πλήρωση από ορυκτοβάμβακα πυκνότητος τουλάχιστον 140 kg/m3 με συνδετικό υλικό αποτελούμενο από ορυκτές κόλλες (όχι φαινολικές ρητίνες), με μεντεσέδες βαρέως τύπου με αξονικά ρουλεμάν (BD), κλειδαριά και χειρολαβές πυρασφαλείας εξ ολοκλήρου από χαλύβδινα εξαρτήματα με ιδιαίτερο πιστοποιητικό πυρασφαλείας, μηχανισμό επαναφοράς (σούστα) πυρασφαλείας και μπάρα πανικού. Η κάσσα και τα θυρόφυλλα θα είναι ηλεκτροστατικά βαμμένα στο εργοστάσιο, σε απόχρωση της επιλογής της Υπηρεσίας. Συμπεριλαμβάνεται η προμήθεια της κάσσας και του θυροφύλλου επί τόπου, η πάκτωση της κάσσας στην τοιχοποιία και η πλήρωση του διακένου με τσιμεντοκονίαμα των 600 kg τσιμέντου (αριάνι) και η τοποθέτηση και ρύθμιση όλων των εξαρτημάτων της θύρας.*

*Θύρες πυρασφαλείας, μονόφυλλες, ανοιγόμενες, χωρίς φεγγίτη, κλάσης πυραντίστασης 60 min.*

***3ΝΤ8 Θύρες μεταλλικές πυρασφαλείας, ανοιγόμενες, δίφυλλες χωρίς φεγγίτη, κλάσης πυραντίστασης 60 min***

*Κωδικός Αναθεώρησης ΟΙΚ-6236*

*Προμήθεια και τοποθέτηση δίφυλλης ανοιγόμενης μεταλλικής θύρας πυρασφαλείας, συνοδευόμενης από πιστοποιητικό κλάσης πυραντίστασης από διαπιστευμένο Φορέα, αποτελούμενης από κάσσα από στραντζαρισμένη λαμαρίνα DKP ελαχίστου πάχους 2,0 mm με διάταξη καπνοστεγανότητας (π.χ. από θερμοδιογκούμενες ταινίες), θυρόφυλλο τύπου sandwich με εξωτερική επένδυση από λαμαρίνα ψυχρής εξηλάσεως DKP ελάχιστου πάχους 1,5 mm και εσωτερική πλήρωση από ορυκτοβάμβακα πυκνότητος τουλάχιστον 140 kg/m3 με συνδετικό υλικό αποτελούμενο από ορυκτές κόλλες (όχι φαινολικές ρητίνες), με μεντεσέδες βαρέως τύπου με αξονικά ρουλεμάν (BD), κλειδαριά και χειρολαβές πυρασφαλείας εξ ολοκλήρου από χαλύβδινα εξαρτήματα με ιδιαίτερο πιστοποιητικό πυρασφαλείας, μηχανισμό επαναφοράς (σούστα) πυρασφαλείας, μηχανισμό προτεραιότητας κλεισίματος φύλλων, σύρτες χαλύβδινους ακινητοποίησης του ενός θυροφύλλου και μπάρα πανικού. Η κάσσα και τα θυρόφυλλα θα είναι ηλεκτροστατικά βαμμένα στο εργοστάσιο, σε απόχρωση της επιλογής της Υπηρεσίας.*

*Συμπεριλαμβάνεται η προμήθεια της κάσσας και του θυροφύλλου επί τόπου, η πάκτωση της κάσσας στην τοιχοποιία και η πλήρωση του διακένου με τσιμεντοκονίαμα των 600 kg τσιμέντου (αριάνι) και η τοποθέτηση και ρύθμιση όλων των εξαρτημάτων της θύρας.*

***3ΝΤ9 Θύρες σιδηρές απλού σχεδίου από ευθύγραμμες ράβδους***

*Κωδικός Αναθεώρησης ΟΙΚ-6221*

*Κατασκευή και τοποθέτηση σιδηρών θυρών, απλού σχεδίου από ευθύγραμμες ράβδους οποιασδήποτε διατομής, καρφωτών, με ή χωρίς εντορμίες, με όλα τα εξαρτήματα στερέωσης, ανάρτησης και λειτουργίας, με κοινή κλειδαριά και ορειχαλκίνες χειρολαβές, σύμφωνα με την μελέτη και την ΕΤΕΠ 03-08-02-00 "Σιδηρά κουφώματα".*

*Τιμή ανά χιλιόγραμμο (kg).*

***3ΝΤ10 Χρωματισμοί επί επιφανειών επιχρισμάτων ή σκυροδέματος με χρώματα υδατικής διασποράς, ακρυλικής, στυρενιοακρυλικής ή πολυβινυλικής βάσεως.με σπατουλάρισμα εσωτερικών επιφανειών με χρήση ακρυλικών χρωμάτων, ακρυλικής ή πολυβινυλικής βάσεως.***

*Κωδικός Αναθεώρησης ΟΙΚ-7786.1*

*Χρωματισμοί σπατουλαριστοί επί επιφανειών επιχρισμάτων ή σκυροδέματος με υδατικής διασποράς χρώματα ακρυλικής, ή βινυλικής, ή στυρενιο-ακρυλικής βάσεως σε δυο διαστρώσεις σύμφωνα με την μελέτη και τις ΕΤΕΠ 03-10-01-00 "Χρωματισμοί επιφανειών σκυροδέματος", 03-10-02-00 "Χρωματισμοί επιφανειών επιχρισμάτων".*

*Προετοιμασία της επιφανείας, σπατουλάρισμα και διάστρωση χρώματος υδατικής διασποράς ακρυλικής, ή βινυλικής, ή στυρενιο-ακρυλικής βάσεως σε δύο στρώσεις. Υλικά και μικροϋλικά επί τόπου, ικριώματα και εργασία.*

*Εσωτερικών επιφανειών με χρήση ακρυλικών χρωμάτων, ακρυλικής ή πολυβινυλικής βάσεως.*

*Τιμή ανά τετραγωνικό μέτρο (m2).*

***3ΝΤ11 Χρωματισμοί επιφανειών γυψοσανίδων με χρώμα υδατικής διασποράς ακρυλικής ή βινυλικής ή στυρενιο-ακρυλικής βάσεως νερού, με σπατουλάρισμα της γυψοσανίδας***

*Κωδικός Αναθεώρησης ΟΙΚ-7786.1*

*Χρωματισμοί επιφανειών γυψοσανίδων με χρώμα υδατικής διασποράς ακρυλικής ή βινυλικής ή στυρενιο-ακρυλικής βάσεως σε δύο διαστρώσεις, σύμφωνα με την μελέτη και την ΕΤΕΠ 03-10-02-00 "Χρωματισμοί επιφανειών επιχρισμάτων".*

*Προετοιμασία των επιφανειών, εφαρμογή ειδικής γάζας στις συναρμογές των γυψοσανίδων, αστάρωμα με υλικό έμφραξης των πόρων της γυψοσανίδας (για την μείωση της απορροφητικότητάς της) και διάστρωση δύο στρώσεων χρώματος ακρυλικής ή βινυλικής ή στυρενιο-ακρυλικής βάσεως. Υλικά επί τόπου του έργου, ικριώματα και εργασία.*

*Με σπατουλάρισμα της γυψοσανίδας.*

*Τιμή ανά τετραγωνικό μέτρο (m2).*

***3ΝΤ12 Γυψοσανίδες ανθυγρές και πυράντοχες, επίπεδες, πάχους 12,5 mm***

*Κωδικός Αναθεώρησης ΟΙΚ-7809*

*Γυψοσανίδες οιουδήποτε σχήματος, πλάτους και μήκους, κατά ΕΛΟΤ ΕΝ 520, με σήμανση CE, για την επένδυση τοίχων ή άλλων επιφανειών πλην ψευδοροφών, εμβαδού ετοίμου φύλλου άνω των 0.72 m2, επί σκελετού ή μη (ο τυχόν σκελετός τιμολογείται ιδιαιτέρως).*

*Συμπεριλαμβάνονται υλικά και μικροϋλικά επί τόπου και εργασία πλήρους τοποθετήσεως.*

*Επισημαίνεται ότι στην περίπτωση χρήσης γυψοσανίδων εμβαδού ετοίμου φύλλου μικρότερου από 0.72 m2, οι τιμές των άρθρων 78.05.01 έως 78.05.12 προσαυξάνονται με την τιμή του άρθρου 78.05.13.*

*Γυψοσανίδες ανθυγρές και πυράντοχες, επίπεδες, πάχους 12,5 mm.*

*Τιμή ανά τετραγωνικό μέτρο (m2).*

***3ΝΤ13 Επάλειψη επιφανειών σκυροδέματος με εποξειδικά υλικά***

*Κωδικός Αναθεώρησης ΟΙΚ-7903*

*Επάλειψη επιφανειών σκυροδέματος με στεγανωτικό υλικό με βάση τις εποξειδικές ρητίνες εκτελουμένη επί οποιασδήποτε επιφανείας με ψήκτρα ή ρολό, σύμφωνα με τις οδηγίες του προμηθευτή για την ανάμιξη των συστατικών και την εφαρμογή ανάλογα με τις συνθήκες περιβάλλοντος. Περιλαμβάνεται ο καθαρισμός της επιφανείας επαλείψεως και το τυχόν απαιτούμενο ενισχυτικό πρόσφυσης (αστάρι, primer), αν αυτό συνιστάται από τον προμηθευτή του υλικού.*

*Τιμή ανά χιλιόγραμμο βασικού υλικού χωρίς τον σκληρυντή (kg) μετρούμενο προ της επαλείψεως. Τιμή ανά χιλιόγραμμο (kg) μετρούμενο προ της επαλείψεως.*

***3ΝΤ14 Αποκατάσταση τοπικών βλαβών στοιχείων από οπλισμένο σκυρόδεμα οφειλομένων στην διάβρωση του οπλισμού με χρήση επισκευαστικών κονιαμάτων και αναστολέων διάβρωσης***

*Κωδικός Αναθεώρησης ΥΔΡ-6370*

*Εργασίες αποκατάστασης τοπικών βλαβών στοιχείων οπλισμένου σκυροδέματος οφειλομένων στην διάβρωση του οπλισμού λόγω ενανθράκωσης του σκυροδέματος ή διείσδυσης χλωριόντων, οποία έχει ως αποτέλεσμα την διόγκωση του οπλισμού και την απολέπιση ή αποφλοίωση του σκυροδέματος.*

*Εφαρμογή των Αρχών και των Μεθόδων Αποκατάστασης που προβλέπονται στην σειρά Προτύπων ΕΛΟΤ ΕΝ 1504, με χρήση προϊόντων που φέρουν σήμανση CE, χημικώς συμβατών μεταξύ τους, εγκεκριμένων από την Υπηρεσία, μετά από τεκμηριωμένη με τεχνικά στοιχεία πρόταση του Αναδόχου.*

*Στην τιμή μονάδας περιλαμβάνονται:*

*- η προμήθεια και μεταφορά επί τόπου των πάσης φύσεως υλικών (προαναμεμιγμένων ινοπλισμένων επισκευαστικών κονιαμάτων κατηγορίας R3 ή R4 κατά ΕΛΟΤ ΕΝ 1504-3 για εφαρμογή με το χέρι, βελτιωτικών πρόσφυσης, αναστολέων διάβρωσης κατά ΕΛΟΤ ΕΝ 1504-7, υλικών προστατευτικής επάλειψης υψηλής διαπνοής κλπ), σε σφραγισμένες συσκευασίες που θα αναγράφουν τον τύπο και τα χαρακτηριστικά τους και θα φέρουν την σήμανση CE*

*- η χρήση ικριωμάτων για την προσπέλαση στις θέσεις των επεμβάσεων*

*- η τοπική αφαίρεση του σαθρού σκυροδέματος στην περιοχή της επέμβασης με χρήση εργαλείων πεπιεσμένου αέρα, ηλεκτροεργαλείων ή και εργαλείων χειρός, μέχρι την πλήρη αποκάλυψη των ράβδων του διαβρωμένου οπλισμού.*

*- ο επιμελής καθαρισμός των ράβδων του οπλισμού με συρματόβουρτσα*

*- η εφαρμογή ρευστού αναστολέα διάβρωσης επί των ράβδων οπλισμού με ρολό ή πινέλο*

*- η παρασκευή και εφαρμογή του επισκευαστικού κονιάματος σύμφωνα με τις οδηγίες του προμηθευτή για την αποκατάσταση της διατομής του στοιχείου σκυροδέματος στην αρχική της η τελική εξομάλυνση της επιφανείας μετά την σκλήρυνση του επισκευαστικού κονιάματος και η εφαρμογή προστατευτικής επίστρωσης υψηλής διαπνοής, σιλοξανικής βάσεως, με ρολό ή πινέλο.*

*Στις εργασίες καθαρισμού της επιφανείας επέμβασης δεν περιλαμβάνεται τυχόν απαιτούμενη υδροβολή, η οποία πληρώνεται ιδιαίτερα με βάση τα οικεία άρθρα του Τιμολογίου.*

*Επιμέτρηση με βάση την επιφάνεια αποκατάστασης που προσδιορίζεται από το πλάτος και το ύψος της επέμβασης που προβλέπεται από την μελέτη (ορθογωνισμένη επιφάνεια).*

*Επισημαίνεται ότι η επιφάνεια των επεμβάσεων θα διευρύνεται στην απαιτούμενη έκταση, μετά από έγκριση της Υπηρεσίας, εάν κατά τις εργασίες καθαρισμού διαπιστωθεί ότι η διάβρωση του οπλισμού έχει προχωρήσει πέραν της αρχικώς προβλεφθείσας έκτασης.*

*Επισημαίνεται επίσης ότι το παρόν άρθρο δεν έχει εφαρμογή σε εκτεταμένες βλάβες κατασκευών από σκυρόδεμα*

***3ΝΤ15 Κατασκευή πυράντοχης τοιχοποιίας ξηράς δόμησης***

*Κωδικός Αναθεώρησης ΗΛΜ-101*

*Κατασκευή πυράντοχης τοιχοποιίας ξηράς δόμησης ικανότητας πυραντίστασης 30-120min ( κλάση F30-120 ) και συνολικού πάχους 125mm αποτελούμενη από: Σιδηρό σκελετό από προφίλ γαλβανισμένης λαμαρίνας ο οποίος θα περιλαμβάνει στρωτήρες 50mmX40mmX0,6mm και ορθοστάτες 50mmX50mmX0,6mm ανά 40cm έως 60cm βάσει προδιαγραφών β) ενδιάμεση στρώση από πλάκες πετροβάμβακα πάχους τουλάχιστον 4cm και πυκνότητας 40Kg/m3 και γ) τριπλή στρώση πυράντοχων γυψοσανίδων πάχους 12,5mm εκάστη επιπέδων, οποιουδήποτε σχήματος και διαστάσεων τοποθετημένων εκατέρωθεν του σκελετού. Η τιμή αφορά οποιαδήποτε ποσότητα εργασίας εκτελούμενη σε οποιαδήποτε θέση του έργου και σε οποιαδήποτε ύψος από του δαπέδου εργασίας καθόλα σύμφωνη με τα σχέδια της μελέτης και τις εντολές της υπηρεσίας. Στην τιμή περιλαμβάνονται οι δαπάνες προμήθειας των κατάλληλων υλικών (πυράντοχων γυψοσανίδων, σκελετού μόνωσης, γωνιόκρανων, αρμόστοκου κ.τ.λ. ) και μικρουλικών κατασκευής – στερέωσης και ανάρτησης μεταφορών επι τόπου του έργου μετά των απαραίτητων φορτοεκφορτώσεων και διάθεσης εργατοτεχνικού προσωπικού και βοηθητικού εξοπλισμού που απαιτούνται για την έντεχνη και πλήρη εκτέλεση της εργασίας. Περιοριστικά περιλαμβάνονται οι δαπάνες ( υλικά επί τόπου και εργασία): χρήσης των πάσης φύσεως απαιτούμενων ικριωμάτων, κατασκευής – τοποθέτησης και στερέωσης του σιδηρού σκελετού, ρύθμισης και σταθεροποίησης του σκελετού για την εξασφάλιση πλήρους επιπεδότητας και καθετότητας της τοιχοποιίας, ενδιάμεσης τοποθέτησης της μόνωσης, από πλάκες πετροβάμβακα, τοποθέτησης – στερέωσης τριπλής στρώσης πυράντοχης γυψοσανίδας πάχους 12,5mm – εκατέρωθεν του σκελετού, αρμολόγησης – στοκαρίσματος, με χρήση κατάλληλων υλικών (πυράντοχης υαλοταινίας αρμού, γωνιόκρανων, αρμόστοκου, κ.τ.λ.), κατάλληλης διαμόρφωσης των άκρων των γυψοσανίδων, κατάλληλης διαμόρφωσης (σκοτιών κ.τ.λ ) στα σημεία επαφής των γυψοσανίδων με τοίχους – κολώνες – δάπεδα οροφές ή ψευδοροφές κ.τ.λ. κατάλληλης διάταξης του σκελετού, και κοπής γυψοσανίδων για τη δημιουργία ανοιγμάτων οποιωνδήποτε διαστάσεων – στις θέσεις όπου υφίστανται κουφώματα, διαμόρφωσης των παρειών των ανοιγμάτων ( λαμπάδων, πρεκιού, ποδιάς ), διάνοιξης οπών για την διέλευση νέων ή υφιστάμενων Η/Μ σωληνώσεων στις ή την τοποθέτηση διακοπτών, ρευματοδοτών κ.τ.λ. προβλεπόμενες από την μελέτη θέσεις, ή από τις υποδείξεις της υπηρεσίας, ενίσχυσης του σκελετού με πρόσθετους ορθοστάτες και τραβέρσες, για επίτοιχες αναρτήσεις εάν και όπου απαιτούνται, λύσης και απομάκρυνσης των ικριωμάτων, μετά το πέρας των εργασιών και επιμελούς καθαρισμού του χώρου από τα πάσης φύσεως υπολείμματα της κατασκευής της πυράντοχης τοιχοποιίας. Ρητά ορίζεται ότι όλα τα υλικά που θα χρησιμοποιηθούν για την κατασκευή της πυράντοχης τοιχοποιίας θα πρέπει να συνοδεύονται απαραιτήτως από επίσημα πιστοποιητικά πυραντοχής προερχόμενα από αναγνωρισμένο φορέα (ινστιτούτο) της Ευρωπαϊκής Ένωσης.*

***3ΝΤ16 Τοιχοδομές με δομικά στοιχεία τύπου ALFABLOCK ή παρεμφερή, πάχους 15 cm από δομικά στοιχεία 60x25x15 cm***

*Κωδικός Αναθεώρησης ΟΙΚ-4713*

*Τοιχοδομές από δομικά στοιχεία τύπου ALFABLOCK, ή παρεμφερή συνδεόμενα με συμβατή ορυκτή κόλλα, εφαρμοζόμενη σύμφωνα με τις οδηγίες του προμηθευτή.*

*Συμπεριλαμβάνεται η προμήθεια όλων των απαιτουμένων υλικών επί τόπου, η δαπάνη του απαιτούμενου μηχανικού εξοπλισμού ανάμιξης και τροφοδοσίας της ορυκτής κόλλας, οι πλάγιες μεταφορές, τα ικριώματα, η απομείωση και φθορά των υλικών και ο καθαρισμός του χώρου από τα πάσης φύσεως υπολείμματα υλικών.*

*Τοίχοι πάχους 15 cm από δομικά στοιχεία 60x25x15 cm.*

*Τιμή ανά τετραγωνικό μέτρο (m2).*

***3ΝΤ17 Πετάσματα πλαγιοκάλυψης τύπου sandwich***

*Κωδικός Αναθεώρησης ΟΙΚ-7231*

*Πετάσματα πλαγιοκάλυψης (πάνελς) τύπου "σάντουιτς", από γαλβανισμένη λαμαρίνα προβαμμένη στο εργοστάσιο, επίπεδη, τραπεζοειδή ή αυλακωτή, (στην εσωτερική και εξωτερική πλευρά), και ενδιάμεσα με θερμομονωτικό υλικό από αφρώδη πολυουρεθάνη (CFC & HCFC Free), με τις προβλεπόμενες από την μελέτη απαιτήσεις ηχομόνωσης και πυραντοχής.*

*Συμπεριλαμβάνεται η προμήθεια των υλικών, εξαρτημάτων και ειδικών τεμαχίων επί τόπου του έργου, ο απαιτούμενος ανυψωτικός εξοπλισμός και ικριώματα και εργασία τοποθέτησης και στερέωση στον υπάρχοντα σκελετό με αυτοκοχλιούμενους συνδέσμους υψηλής αντοχής.*

*Τιμή ανά τετραγωνικό μέτρο (m2).*

***ΣΤ. ΟΙΚΟΝΟΜΙΚΑ ΣΤΟΙΧΕΙΑ***

*Η προτεινόμενη δαπάνη του 4ου Ανακεφαλαιωτικού Πίνακα Εργασιών ανέρχεται στο ποσό των 854.549,58€ (689.152,89.€ αξία εργασιών και 165.399,69€ αξία ΦΠΑ) Είναι υπερσυμβατικός σε σχέση με την αρχική σύμβαση ως προς το ποσό των αναθεωρήσεων που εγκρίθηκε με την αριθμ. 100/02-04-24 (ΑΔΑ: 9Ε5ΨΩΛΗ-7ΓΠ) απόφαση Δημοτικού Συμβουλίου περί έγκρισης του 3ου ΑΠΕ και 2ου ΠΚΤΜΝΕ του εν λόγω έργου* ***και την 1η Σ.Σ.Ε. – Σύμβαση Ήσσονος Σημασίας ανέρχεται στο ποσό των 34.600,20€ το οποίο αναλύεται σε: 23.829,04€ για εργασίες με ΓΕ και ΟΕ 18%, 3.574,36 για Απρόβλεπτα,500 € για αναθεώρηση και 6.696,81€ για Φ.Π.Α. η οποία θα καλυφθεί από την υλοποιημένη ενίσχυση της πίστωσης του Κ.Α 61/7326.005 του έργου του οικονομικού έτους 24 (ΑΔΑ :ΨΚΔΚΩΛΗ-0Τ5) με τροποποίηση του προϋπολογισμού του οικ. έτους 24 του Δ. Λεβαδέων***

*Η διαχείριση των επί έλασσον δαπανών είναι σύμφωνη με τον κανόνα χρήσης αυτών όπως ορίζεται στο υπ΄ αριθμό 20204/Α.Πλ. 2547/1-6-2005 έγγραφο του ΥΠΟΙΟ και αποτυπώνεται στους συνημμένους πίνακες.*

*Για την τιμολόγηση των νέων εργασιών συντάχθηκε το 3ο Π.Κ.Τ.Μ.Ν.Ε.*

*Η υπέρβαση της 1ης Σ.Σ.Ε. όπως αναλύεται ως άνω σε σχέση με την αρχική σύμβαση είναι ίση με 34.600,20€ / 709.971,39€ =* ***4,87%*** *που είναι εντός των επιτρεπόμενων ορίων σύμφωνα με τις διατάξεις του Ν.4412/2016 και πληρούνται αθροιστικά οι προβλεπόμενες στο άρθρο 132 παρ. 2 του Ν. 4412/2016 προϋποθέσεις.*

*Με τον παρόντα 4ο Ανακεφαλαιωτικό πίνακα εργασιών ικανοποιούνται οι προϋποθέσεις που θέτει ο νόμος περί Δημοσίων έργων Ν.4412/2016. Επίσης τηρούνται οι προϋποθέσεις που τίθενται από το άρθρο 156 «Ειδικά θέματα τροποποιήσεων συμβάσεων κατά την διάρκειά τους - αυξομειώσεις εργασιών - νέες εργασίες», καθώς και από τις προγενέστερες Εγκυκλίους 30/10-12-2007 (με αρ. πρωτ. Δ17γ/04/170/ΦΝ380) και 20/26-07-2006 (με αρ. πρωτ. Δ17γ/03/114/ΦΝ443) του Υ.ΠΕ.ΧΩ.ΔΕ., και ειδικότερα η παράγραφος 4 σχετικά με την χρήση της «επί έλασσον δαπάνης» που εξοικονομείται και συγκεκριμένα:*

* *Δεν τροποποιείται το «βασικό σχέδιο», ούτε οι προδιαγραφές του έργου, όπως περιγράφεται στα συμβατικά τεύχη, ούτε καταργείται ομάδα εργασιών της αρχικής σύμβασης.*
* *Δεν θίγεται η πληρότητα, η ποιότητα και η λειτουργικότητα του έργου.*
* *Δεν υπερβαίνει η δαπάνη αυτή, κατά τον προτεινόμενο 4ο Ανακεφαλαιωτικό Πίνακα Εργασιών του έργου, ποσοστό είκοσι τοις εκατό (20%) της συμβατικής δαπάνης ομάδας εργασιών του έργου ούτε, αθροιστικά, ποσοστό δέκα τοις εκατό (10%) της δαπάνης της αρχικής σύμβασης χωρίς Φ.Π.Α., αναθεώρηση τιμών και απρόβλεπτες δαπάνες. Στην αθροιστική αυτή ανακεφαλαίωση λαμβάνονται υπόψη μόνο οι μεταφορές δαπάνης από μία ομάδα εργασιών σε άλλη.*
* *Γενικότερα οι επί έλασσον δαπάνες δεν αλλοιώνουν το φυσικό αντικείμενο και δεν προέρχονται από την μείωση των ποσοτήτων που προκύπτουν από περιορισμό του συμβατικού αντικειμένου ή απομείωση στοιχείων του έργου.*

*Ο ανάδοχος υπέγραψε χωρίς επιφύλαξη τον παρόντα 4ο Α.Π.Ε. το 3ο ΠΚΤΜΝΕ και την 1η Σ.Σ.Ε.*

***Ε Ι Σ Η Γ Ο Υ Μ Ε Θ Α***

*Την έγκριση του 4ου Ανακεφαλαιωτικού Πίνακα Εργασιών και 3ου ΠΚΤΜΝΕ του έργου:* ***«ΑΝΑΒΑΘΜΙΣΗ ΥΠΟΔΟΜΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ****»*

 *Στη συνέχεια ο Πρόεδρος κάλεσε τα μέλη να αποφασίσουν σχετικά.*

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Το με αρ.πρωτ. 14543/24.07.2024 έγγραφο της Δ/νσης Τεχνικών Υπηρεσιών του Δήμου Λεβαδέων

-Τον 4ο Ανακεφαλαιωτικό πίνακα εργασιών και τον 3ο Π.Κ.Τ.Μ.Ν.Ε. του έργου «ΑΝΑΒΑΘΜΙΣΗ ΥΠΟΔΟΜΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ» , που είχε διανεμηθεί.

1. -Την αιτιολογική έκθεση που συνοδεύει τον 4ο Α.Π.Ε που είχε διανεμηθεί

-Την μεταξύ των μελών συζήτηση σύμφωνα με τα πρακτικά

 - Την ψήφο των μελών της όπως αυτή διατυπώθηκε και δηλώθηκε δια ζώσης

  **ΑΠΟΦΑΣΙΖΕΙ ΟΜΟΦΩΝΑ**

 Εγκρίνει τον 4ο Ανακεφαλαιωτικό Πίνακα Εργασιών , τον 3υ ΠΚΤΜΝΕ και την 1η Συμπληρωματική Σύμβαση (ΣΣΕ) του έργου: **«ΑΝΑΒΑΘΜΙΣΗ ΥΠΟΔΟΜΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ**»

 **Η παρούσα απόφαση πήρε αριθμό 289/2024.**

Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Αγνιάδης Παναγιώτης

2. Καλλιαντάσης Χρήστος

3.Καφρίτσας Δημήτριος

4. Παπαβασιλείου Αικατερίνη .

 5 Μίχας Δημήτριος

 ΠΙΣΤΟ ΑΠΟΣΠΑΣΜΑ

 Λιβαδειά 31 -07-2024

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ